##### מבקר המדינה

## דין וחשבון על תוצאות ביקורת החשבונות השוטפים של סיעת "מל"ע - המפלגה הלאומית הערבית" לתקופה 1.2.13 עד 31.12.14 ולתקופה 1.1.15 עד 31.3.15

## על פי חוק מימון מפלגות, התשל"ג-1973



**מבקר המדינה**

# האגף לביקורת בחירות ומימון מפלגות

**דין וחשבון על תוצאות ביקורת החשבונות השוטפים של סיעת "מל"ע - המפלגה הלאומית הערבית" בכנסת התשע עשרה לתקופה 1.2.13 עד 31.12.14 ולתקופה 1.1.15 עד 31.3.15**

על פי חוק מימון מפלגות, התשל"ג-1973



ירושלים, שבט התשע"ז, פברואר 2017

מס' קטלוגי 17-203

**דוח מיוחד:** ISSN 0793-1948

ניתן להוריד גרסה אלקטרונית של דוח זה מאתר האינטרנט של
משרד מבקר המדינה

[www.mevaker.gov.il](http://www.mevaker.gov.il/)

**דין וחשבון על תוצאות ביקורת החשבונות השוטפים של סיעת "מל"ע - המפלגה הלאומית הערבית" לתקופה 1.2.13 עד 31.12.14 ולתקופה 1.1.15 עד 31.3.15**

על פי חוק מימון מפלגות, התשל"ג-1973



**מדינת ישראל**



**מבקר המדינה ונציב תלונות הציבור**

חוק מימון מפלגות, התשל"ג-1973

דין וחשבון על תוצאות ביקורת החשבונות השוטפים של סיעת "מל"ע - המפלגה הלאומית הערבית" לתקופה 1.2.13 עד 31.12.14 ולתקופה 1.1.15 עד 31.3.15

כללי

1. לפי סעיף 10(ג) לחוק מימון מפלגות, התשל"ג-1973 (להלן - החוק): "לא יאוחר מיום 1 במאי שלאחר תום כל שנת כספים ימסרו נציגיה של סיעה או רשימת מועמדים למבקר המדינה את חשבונותיה לאותה שנה...".
2. לפי סעיף 10(ג1) לחוק "לעניין סעיף זה- (1) יראו שנה שבה מתקיימות הבחירות לכנסת כמסתיימת בתום החודש שבו פורסמו תוצאות הבחירות, והחשבונות לפי סעיף קטן (ג) יימסרו ביחד עם החשבונות לפי סעיף קטן (א)".
3. ב- 17.3.15 התקיימו הבחירות לכנסת העשרים. לפי סעיף 10(א) לחוק, על נציגיה של סיעה או רשימת מועמדים (שייקראו להלן יחד - סיעה) למסור למבקר המדינה, בתוך שישה עשר שבועות מהיום שבו פורסמו תוצאות הבחירות, את חשבונותיה לתקופת הבחירות. תוצאות הבחירות פורסמו ב-,25.3.15 ולכן היו נציגי הסיעות אמורים להגיש את חשבונותיהן השוטפים לתקופה שבין 1.2.13 ל-31.12.14 ולתקופה שבין 1.1.15 ל-31.3.15 (להלן - התקופות השוטפות) למבקר המדינה עד 15.7.15.
4. בתוקף סמכותה לפי סעיף 10(ו) לחוק החליטה ועדת הכספים של הכנסת, פעמים מספר, בעקבות בקשות של סיעות שונות ובהסכמתי, להאריך את פרק הזמן שנקבע להגשת חשבונות הסיעות לתקופות השוטפות של הכנסת התשע עשרה, בתחילה עד 1.11.15, בהחלטה נוספת עד 31.12.15 ובהחלטה שלישית, מיום 10.2.16, עד 22.2.16.
5. לפי סעיף 10(ב) לחוק, על מבקר המדינה למסור ליושב ראש הכנסת, בתוך 22 שבועות מקבלת החשבונות האמורים, דין וחשבון על תוצאות ביקורת חשבונות אלה.
6. סיעת מל"ע - מפלגה לאומית ערבית - (להלן - סיעת מל"ע) פנתה לוועדת הכספים בבקשה לקבל אישור להארכה נוספת של פרק הזמן שנקבע להגשת חשבונותיה לתקופות השוטפות. בהחלטתה של ועדת הכספים מ-25.7.16 היא אישרה לסיעת מל"ע להגיש עד 15.8.16 את חשבונותיה לתקופות השוטפות.
7. דין וחשבון זה עוסק בחשבונות השוטפים של סיעת מל"ע. הסיעה לא התמודדה בבחירות לכנסת העשרים ולפיכך חדלה להתקיים עם סיום כהונתה של הכנסת התשע עשרה. על פי הוראות סעיף 13ה לחוק סיעה שחדלה להתקיים לאחר שקיבלה מימון לפי חלק זה, יחזירו מי שהיו נציגיה את יתרת הסכומים שברשותם, לאחר ששילמו את חובותיה, לאוצר המדינה.

תוצאות הביקורת

משרדי בדק את חשבונות סיעת מל"ע שהוגשו למשרדי. תוצאות ביקורת החשבונות נקבעו בהסתמך על בדיקת חשבונות הסיעה בשיטות ביקורת מקובלות; חוות דעת של רואי חשבון; השלמות, תיקונים והסברים שמסרה הסיעה במהלך הביקורת והצהרות של נציגי הסיעה שהתקבלו כראיה לפי סעיף 9(ג) לחוק.

דיווח על תוצאות ביקורת חשבונות של הסיעה

להלן נתונים כספיים על סיעת מל"ע ומהות הדוח.

מל"ע - המפלגה הלאומית הערבית

לסיעה היה בכנסת התשע עשרה בתקופות השוטפות חבר כנסת אחד. על פי הדוחות הכספיים שלה הסתכמו הכנסותיה בתקופות אלה ב- 3,297,218 ש"ח, והוצאותיה ב- 2,365,393 ש"ח, מזה: בשנת 2013 - 937,317 ש"ח, בשנת 2014 - 1,217,438 ש"ח, ובשנת 2015 - 210,638 ש"ח. הסיעה סיימה את התקופות השוטפות בעודף בסך של 931,825 ש"ח. לאחר העברת הגירעונות ממערכת הבחירות של הרשויות המקומיות, הסתכם העודף הנצבר ל-31.3.15 ב- 319,565 ש"ח.

**להלן פירוט עיקרי הדוח הכספי עד ל-31.3.15**

|  |  |
| --- | --- |
| **הכנסות הסיעה** | **ש"ח** |
| מימון מאוצר המדינה | 3,297,218 |
| **סה"כ**  | **3,297,218** |

|  |  |
| --- | --- |
| **הוצאות הסיעה** | **ש"ח** |
| שיווק ופרסום | 1,301,711 |
| שכר ונלוות | 681,559 |
| ייעוץ ושירותים מקצועיים | 69,780 |
| סניפים ותחזוקת מטה | 74,927 |
| כנסים ואירועים | 126,230 |
| נסיעות והסעות | 34,021 |
| אחרות | 77,165 |
| **סה"כ** | **2,365,393** |

הסיעה ניהלה בתקופות השוטפות את מערכת חשבונותיה בהתאם להנחיות מבקר המדינה.

הכנסות הסיעה היו בגבולות האמורים בסעיף 8 לחוק.

תקרת ההוצאות הייתה: בשנת 2013 - 7,151,376 ש"ח, בשנת 2014 - 7,902,432 ש"ח, ובשנת 2015 - 1,976,784 ש"ח. הוצאותיה השוטפות היו בגבולות האמורים בסעיף 7 לחוק.

**לפיכך הדוח על החשבונות השוטפים של הסיעה הוא חיובי.**

 

 **יוסף חיים שפירא, שופט (בדימ')**

 מבקר המדינה

 ונציב תלונות הציבור

ירושלים, שבט התשע"ז

 פברואר 2017